RESOLUCIÓN do 25 de agosto de 2006 pola que se establecen as bases reguladoras que rexerán as axudas e subvencións para o apoio ao desenvolvemento de proxectos innovadores liderados por mulleres e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 21/09/2006

O Decreto 517/2005, do 6 de outubro, polo que se establece a estrutura orgánica da Vicepresidencia
da Igualdade e do Benestar, atribúelle á Vicepresidencia as competencias en materia de igualdade de xénero, que serán exercidas de acordo co establecido no Estatuto de autonomía de Galicia e nos termos sinalados na Constitución española.
Ao Servizo Galego de Promoción da Igualdade do Home e da Muller, organismo autónomo de carácter administrativo, adscrito á Secretaría Xeral de Igualdade da Vicepresidencia da Igualdade e do Benestar, creado pola Lei 3/1991, do 14 de xaneiro, correspóndelle, entre outras funcións, a de elaborar plans de actuación, programas piloto e plans ponte para fomentar o emprego e facilitar a formación profesional das mulleres (artigo 3.8º).
A Lei 7/2004, do 16 de xullo, galega para a igualdade de mulleres e homes, establece o compromiso da comunidade autónoma na eliminación da discriminación entre mulleres e homes e na promoción da igualdade no ámbito laboral e formativo.
Unha das liñas de actuación prioritarias na promoción da igualdade desde o punto de vista laboral e profesional consiste na posta en marcha de medidas dirixidas á mellora da empregabilidade feminina, así, o apoio decidido ás iniciativas empresariais derivadas de proxectos de investigación e desenvolvemento en innovación liderados por mulleres aplicados a unha actividade económica constitúe un valor engadido sobre a actividade económica tra
dicional e convértese na actualidade nunha acción de obrigado desenvolvemento por parte dos organismos de igualdade.
Con esta resolución preténdese iniciar unha liña de apoio a aquelas iniciativas económicas e empresariais resultantes da aplicación de proxectos innovadores de investigación e desenvolvemento á actividade profesional onde o liderado feminino é salientable e que supoñan a apertura e consolidación de novas vías para o emprego a través da aplicación da innovación sobre calquera eido do sectores produtivos da economía galega, ben sexa polo desenvolvemento de tecnoloxías avanzadas e da aplicación de novas fórmulas sobre a produción, a distribución ou coa achega ao mercado de produtos anovadores con perspectiva de consolidación constituíndo unha opción significativa de cara á mellora no emprego das mulleres galegas.
No ámbito desta medida inclúense aquelas iniciativas empresariais lideradas por mulleres, empresarias autónomas ou empresas constituídas baixo calquera fórmula societaria na que as mulleres teñan participación maioritaria, que puxesen en marcha o seu proxecto innovador a partir de xaneiro de 2005 e onde terán preferencia as que se incorporan a actividade laboral despois da súa participación en proxectos de investigación avalados por unha universidade galega ou por organismos e entidades a elas vinculados ou dependentes.
No Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, e na Lei 38/2003, do 17 de novembro, xeral de subvencións, establécense os requisitos xerais ás subvencións concedidas pola Administración autonómica, normativa á cal, en consecuencia, se adaptará esta resolución, tendo en conta en todo caso os principios de publicidade, obxectividade e concorrencia.
Por todo o exposto, en uso das facultades que teño atribuídas,
DISPOÑO:
Capítulo I
Finalidade e réxime das axudas
Artigo 1º.-Obxecto.
O obxecto desta resolución é establecer as bases que rexerán a concesión de subvencións en réxime de concorrencia competitiva para o apoio a iniciativas empresariais lideradas por mulleres que desenvolvan proxectos cualificados de innovadores por supoñeren un avance tecnolóxico na obtención de novos produtos ou procesos ou de mellora dos xa existentes, e que desenvolvan esta actividade como medio axeitado para a súa integración laboral, baixo
calquera forma de sociedade, cooperativa, ou establecemento como traballadora autónoma, con domicilio social e fiscal na Comunidade Autónoma de Galicia, e proceder á súa convocatoria.
Artigo 2º.-Financiamento.
As accións incluídas nesta resolución financiaranse con cargo á partida orzamentaria 05.80.212A.470.0 da Lei de orzamentos xerais da Comunidade Autónoma de Galicia para o ano 2006, están cofinanciadas con fondos reflectidos no Marco Comunitario de Apoio da Unión Europea, a través do Fondo Social Europeo (FSE) e o importe global destinado a elas ascende a 200.000 A, desta contía o FSE achega o 80% e o Servizo Galego de Promoción da Igualdade do Home e da Muller o 20%. Esta contía poderá incrementarse de acordo coas dispoñibilidades orzamentarias.
Artigo 3º.-Normativa aplicable.
A tramitación de solicitudes e concesión destas axudas axustarase ao disposto nesta resolución, no Regulamento (CE) nº 69/2001 da Comisión, do 12 de xaneiro, relativo á aplicación dos artigos 87 e 88 do Tratado CE ás axudas de mínimis, no Regulamento (CE) 438/2001 da Comisión, do 2 de marzo, polo que se establecen disposicións de aplicación do Regulamento (CE) 1260/1999 do Consello en relación cos sistemas de xestión e control de axudas outorgadas con cargo a fondos estruturais, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia; na Lei 38/2003, do 17 de novembro, xeral de subvencións; na Lei 7/2005, do 29 de decembro, de orzamentos xerais da comunidade autonoma para 2006; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; nesta resolución e demais normativa de aplicación.
En canto á información e publicidade das accións que se realicen ao abeiro desta resolución rexerá o disposto no Regulamento (CE) nº 1159/2000 da Comisión, do 30 de maio, sobre as actividades de información e publicidade que deben levar a cabo os estados membros en relación coas intervencións dos fondos estruturais, e demais normativa de aplicación.
Artigo 4º.-Beneficiarias.
1. Poderán ser beneficiarias destas axudas:
a) As empresarias autónomas, incluídas as sociedades unipersoais, que iniciasen a actividade profesional entre o 1 de xaneiro de 2005 e a data de finalización de presentación de solicitudes partindo dunha situación de inactividade laboral ou ben que se constitúen en empresarias co fin de mellorar a súa empregabilidade, e que desenvolvan, de xeito habitual, a súa actividade profesional na empresa para a que se solicita subvención.
b) As empresas participadas maioritariamente por mulleres que iniciasen a súa actividade entre o 1 de xaneiro de 2005 e a data de finalización de presentación de solicitudes e nas cales a maioría das mulleres acceden á condición de socias partindo dunha situación de inactividade laboral ou ben adquiren esta condición de socias co fin de mellorar a súa empregabilidade e que desenvolvan, de xeito habitual, a súa actividade profesional na empresa para a cal se solicita subvención. En todos os casos cumprirase o requisito mínimo de existencia dunha socia que desenvolve o seu traballo na empresa.
2. Para os efectos do establecido neste artigo considerarase que as mulleres que se constitúen en empresarias logo da súa participación como bolseiras ou colaboradoras en proxectos innovadores tutelados polas universidades galegas, ou ben, que despois do desempeño por conta allea dun traballo en empresas delas dependentes relacionado coa actividade obxecto de subvención se constitúen en empresarias para a mellora da súa empregabilidade.
Artigo 5º.-Axudas.
1. As axudas consistirán nunha subvención, e por unha soa vez, que como máximo será de 10.000 A. Esta subvención será compatible con outros programas elaborados polas administracións públicas, agás que se trate de subvencións do mesmo tipo, concepto e finalidade. A suma total das axudas percibidas para o desenvolvemento do proxecto empresarial non pode exceder o 55% do seu custo total, respectando os límites establecidos nesta resolución. Non procederá este tipo de subvención cando se percibise unha axuda do programa Emega xestionado por este organismo.
2. Estas axudas están destinadas a sufragar gastos de funcionamento das empresas entre o 1 de xaneiro de 2006 e o 30 de novembro de 2006. Consideraranse gastos susceptibles de subvención os destinados a material funxible, consumibles, alugueres, os gastos correntes (auga, luz, teléfono e similares), taxas por autorizacións administrativas, publicidade, gastos correntes de xestión e asesoramento e os gastos de elaboración do cartel informativo exixido no artigo 16º. Non se consideran gastos subvencionables os correspondentes a stock, construción de edificios, leasing, gastos de persoal, os derivados de obrigas tributarias non subvencionables e todos aqueles que poidan ser considerados como investimentos en capital fixo.
Capítulo II
Procedemento
Artigo 6º.-Solicitudes.
1. As solicitudes presentaranse, no modelo normalizado que se publica como anexo I, no rexistro do Servizo Galego de Promoción da Igualdade do Home e da Muller, ou por calquera das formas previstas no artigo 38.4º da Lei 30/1992, do 26 de
novembro, de réxime xurídico das administracións públicas e do procedemento administrativo común, modificado pola Lei 4/1999, do 13 de xaneiro, xunto coa documentación que se relaciona:
a) Se a solicitante é persoa física, copia compulsada do DNI; se é persoa xurídica, copia compulsada do documento de constitución da sociedade, copia compulsada do DNI de todas/os as socias/os, da documentación acreditativa da representatividade suficiente para actuar en nome da entidade e do CIF da empresa.
b) Currículos das persoas promotoras.
c) Informe orixinal de vida laboral, actualizado, emitido pola Tesouraría Xeral da Seguridade Social, e/ou pola mutualidade profesional, da empresaria autónoma ou de todas/os as socias/os, segundo corresponda.
d) Copia compulsada das altas das/os promotoras/os no réxime correspondente da Seguridade Social e/ou mutualidade profesional, segundo corresponda.
e) Copia compulsada da alta fiscal da empresa na actividade económica.
f) Memoria descritiva e memoria económica do proxecto da actividade, na que se referirán, polo menos, os seguintes extremos: descrición detallada do proxecto, experiencias de implantación, situación e/ou conexión no mercado, destino do produto, necesidades que hai que cubrir, ámbito de desenvolvemento e localización, sectores económicos afectados, descrición detalla de investimentos (incluíndo relación de facturas), fontes de financiamento, descrición de medios humanos, situación laboral-familiar das traballadoras; entidades, empresas ou administracións de apoio no proxecto, etc.
g) Orzamento do proxecto con referencia separada e específica sobre gastos subvencionables indicando cada tipo de gasto e o seu importe.
h) Compromiso expreso de creación de postos de traballo por conta allea para os efectos do disposto no artigo 9º g) desta resolución.
i) Declaración actualizada do conxunto de todas as axudas solicitadas, concedidas ou pendentes de resolución, para un mesmo proxecto, das distintas administracións públicas ou das súas entidades vinculadas ou dependentes (anexo II).
j) Certificación orixinal expedida pola entidade bancaria da titularidade da conta en que conste: o código de banco, o código de sucursal, o díxito de control e o código de conta corrente.
k) De ser o caso, documentación acreditativa das situacións específicas obxecto de valoración segundo o establecido no artigo 9º.
Artigo 7º.-Prazo.
1. O prazo de presentación de solicitudes é dun mes desde o día seguinte ao da publicación desta resolución no Diario Oficial de Galicia.
2. No suposto de que a solicitude non cumpra os requisitos sinalados na convocatoria ou a documentación achegada conteña erros ou sexa insuficiente, as unidades administrativas encargadas da tramitación dos expedientes requirirán as interesadas para que, no prazo de dez días, acheguen os documentos preceptivos ou emenden os erros detectados, con indicación de que, se así non o fixesen, teranse por desistidas da súa petición, de conformidade co previsto no artigo 71 da Lei de réxime xurídico das administracións públicas e do procedemento administrativo común.
Artigo 8º.-Comisión de valoración.
1. A directora xeral do Servizo Galego de Promoción da Igualdade do Home e da Muller designará unha comisión de valoración, que estará composta, polo menos, por tres membros, a presidenta, que será a secretaria do organismo, e dous vogais, actuando un deles como secretario. A comisión de valoración poderá solicitar asesoramento para a avaliación dos proxectos de persoas expertas designadas por calquera universidade galega ou polo departamento competente en innovación e desenvolvemento da Xunta de Galicia. Se, por calquera causa, no momento en que a comisión de valoración teña que examinar as solicitudes algún dos seus compoñentes non puidese asistir, será substituído pola persoa que para o efecto designe a directora xeral.
2. Unha vez avaliados os expedientes e determinados os gastos subvencionables previstos para cada proxecto, a comisión de valoración establecerá a puntuación mínima tendo en conta o crédito orzamentario establecido no artigo 2º e presentará, á directora xeral, a correspondente proposta de adxudicación.
Artigo 9º.-Criterios de valoración.
1. A comisión de valoración examinará as solicitudes presentadas, valorando os proxectos debidamente xustificados conforme o seguinte baremo:
a) Proxectos innovadores aplicados en sectores de menor índice de emprego feminino: máximo 10 puntos.
b) Proxectos innovadores aplicados en sectores e/ou zonas de salientable retroceso económico: 10 puntos.
d) Proxectos innovadores que conten con participación activa no seu desenvolvemento con investigadoras e científicas galegas altamente cualificadas: máximo 10 puntos.
c) Proxectos innovadores xurdidos de centros de investigación ou centros tecnolóxicos: máximo 10 puntos.
e) Proxectos innovadores xurdidos da iniciativa doutras empresas: máximo 5 puntos.
f) Número de postos de traballo por conta propia, con consideración especial para aqueles que vaian ser desempeñados por mulleres desempregadas e paradas de longa duración con especiais dificultades de acceso ao mercado laboral, así como os postos de traballo desempeñados por mulleres que se atopen en situación de especial dificultade derivada da violencia de xénero ou risco de exclusión social: máximo 10 puntos.
g) Número de postos de traballo por conta allea, tendo en conta a duración e características do contrato na súa totalidade, con consideración especial para aqueles que vaian ser desempeñados por mulleres desempregadas e paradas de longa duración con especiais dificultades de acceso ao mercado laboral, así como os postos de traballo desempeñados por mulleres que se atopen en situación de especial dificultade derivada da violencia de xénero ou risco de exclusión social: máximo 15 puntos.
e) Achega de carácter privado ao proxecto: máximo 15 puntos.
f) Establecemento de recursos de conciliación como horarios flexibles ou outras facilidades: máximo 15 puntos.
Artigo 10º.-Resolución.
1. A resolución dos expedientes de axudas, unha vez fiscalizada a proposta da comisión de valoración pola intervención delegada, correspóndelle á directora xeral do Servizo Galego de Promoción da Igualdade do Home e da Muller.
2. O prazo para resolver remata o 15 de decembro de 2006. Transcorrido este prazo sen que recaese resolución expresa, entenderase desestimada.
3. As resolucións ditadas poñen fin á vía administrativa e contra elas poderá interpoñerse, potestativamente, recurso de reposición ante o órgano que ditou o acto no prazo dun mes desde a súa notificación, de acordo co disposto no artigo 117 da Lei de réxime xurídico das administracións públicas e do procedemento administrativo común, ou directamente, recurso contencioso-administrativo ante o órgano xurisdicional competente, no prazo de dous meses contados desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa.
4. As subvencións concedidas publicaranse, con expresión da entidade beneficiaria, a contía e a finalidade, na forma que determine o órgano competente de acordo co disposto na Lei xeral de subvencións e na Lei de orzamentos xerais de Galicia para 2006.
Artigo 11º.-Aceptación da subvención.
No prazo de dez días naturais, desde a recepción da notificación da concesión da subvención, as bene
ficiarias deberán manifestar por escrito a súa aceptación comprometéndose a cumprir os prazos e requisitos establecidos nesta convocatoria. De non recibirse a aceptación neste prazo entenderase que as beneficiarias renuncian á subvención inicialmente concedida e procederase, logo da resolución, ao arquivo do expediente.
Artigo 12º.-Obrigas.
1. Ademais das obrigas xerais establecidas no artigo 78.4º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia para a percepción de axudas públicas, as beneficiarias das subvencións están obrigadas a:
a) Non alterar o destino da subvención.
b) Iniciar a actividade empresarial no período comprendido entre o 1 de xaneiro de 2005 e a data de fin de presentación de solicitudes. Para os efectos desta resolución o inicio da actividade supón que se produzan a alta fiscal da empresa na actividade económica e a alta, de polo menos, unha das mulleres promotoras, na Seguridade Social ou mutualidade profesional, no mesmo mes; sen prexuízo da facultade do Servizo Galego de Promoción da Igualdade do Home e da Muller de comprobar a realización material das actuacións propias da empresa de que se trate fronte ao público en xeral que pode determinar a fixación da data de inicio para os efectos do cumprimento dos requisitos establecidos no artigo 4º desta convocatoria.
c) Comunicar, no prazo de 15 días, todas as variacións que se produzan na empresa.
d) Facer o investimento previsto para a creación da empresa.
e) Ter unha permanencia ininterrompida na actividade de cinco anos como mínimo, mantendo de xeito continuado a mesma porcentaxe de postos de traballo por conta propia desempeñados por mulleres, e cumprir os requisitos de publicidade. Durante este tempo deberá permanecer exposto o cartel a que se refire o artigo 16º.
f) Cumprir os compromisos específicos de creación de emprego adquiridos para os efectos do disposto no artigo 9º g). Os postos de traballo que se creen, sexan por conta propia ou por conta allea, teñen que estar cubertos por un período mínimo de cinco anos, computados desde que se producen as altas correspondentes no sistema da Seguridade Social ou mutualidades profesionais.
g) Efectuar a xustificación do gasto conforme o establecido nesta resolución.
h) Facilitar toda a información que lle requira a Intervención Xeral da Comunidade Autónoma, o Tri
bunal de Contas e o Consello de Contas, no exercicio das súas funcións de fiscalización e control do destino das axudas.
2. O incumprimento de calquera das obrigas mencionadas será causa de revogación da subvención, ou de reintegro, se é o caso, dos importes percibidos e dos xuros de demora correspondentes.
Artigo 13º.-Xustificación e pagamento.
1. Unha vez concedida e aceptada a subvención, o seu pagamento quedará condicionado a que as beneficiarias presenten a seguinte documentación:
a) Orixinais das facturas ou documentos equivalentes dos gastos para os cales se concedeu a axuda polos conceptos subvencionables. Estes documentos estarán emitidos conforme a normativa aplicable e acompañaranse, de ser o caso, dos xustificantes de ter aboado as cotas, taxas ou impostos correspondentes.
b) Copia compulsada da inscrición da empresa no sistema da Seguridade Social, de ser o caso.
c) Copias compulsadas dos documentos de alta na Seguridade Social das/os traballadoras/es por conta allea e dos contratos correspondentes, de ser o caso, segundo o compromiso de creación de emprego incorporado á solicitude.
d) Declaración responsable acreditativa do cumprimento do orzamento previsto, na cal constarán os importes dos gastos realmente efectuados e os datos das facturas correspondentes.
e) Declaración complementaria, actualizada, do conxunto de todas as axudas solicitadas, concedidas ou pendentes de resolución, para o mesmo proxecto, das distintas administracións públicas ou das súas entidades vinculadas ou dependentes.
Artigo 14º.-Período de xustificación.
1. Con carácter xeral a xustificación comprenderá como máximo gastos efectivamente realizados desde o 1 de xaneiro de 2006 ata o 30 de novembro de 2006 e poderá presentarse ata o 15 de decembro de 2006.
2. No caso de que a xustificación fose incorrecta e/ou incompleta requirirase a entidade para que corrixa os erros ou defectos observados e/ou achegue os documentados solicitados no prazo de dez días, advertíndolle que de non facelo procederase, logo da resolución, á revogación da subvención e, de ser o caso, ao reintegro da contía percibida e á exixencia dos xuros de demora.
Artigo 15º.-Obrigas tributarias e sociais.
A presentación da solicitude comporta a autorización ao órgano xestor para solicitar as certificacións á Axencia Estatal de Administración Tribu
taria, á Consellería de Economía e Facenda e á Tesouraría Xeral da Seguridade Social. Non obstante, cando non sexa posible obter a certificación telemática ou esta sexa negativa, a unidade tramitadora requirirá ás solicitantes para que acheguen as citadas certificacións.
Artigo 16º.-Publicidade.
No lugar onde se leven a cabo as accións correspondentes aos proxectos subvencionados deberá figurar, de forma visible para o público en xeral, un cartel informativo que indique que a acción está cofinanciada polo Fondo Social Europeo e polo Servizo Galego de Promoción da Igualdade do Home e da Muller, organismo autónomo adscrito á Secretaría xeral de Igualdade e dependente da Vicepresidencia da Igualdade e do Benestar da Xunta de Galicia cos seus respectivos anagramas. O modelo de cartel coas características técnicas estará na páxina web do organismo na epígrafe de subvencións.
Nas demais accións que correspondan a proxectos subvencionados ao abeiro desta resolución non se reproducirán, en ningún documento, os anagramas das entidades e organismos cofinanciadores agás que, en aplicación da normativa vixente, se produza autorización ou instrución expresa da dirección do Servizo Galego de Promoción da Igualdade do Home e da Muller.
Artigo 17º.-Modificación da resolución.
Toda alteración das condicións tidas en conta para a concesión da subvención, e en todo caso a obtención concorrente de subvencións ou axudas outorgadas por outras administracións ou entes públicos ou privados, poderá dar lugar á modificación da resolución de concesión e, de ser o caso, á súa revogación.
Artigo 18º.-Reintegro.
Procederá o reintegro total ou parcial da axuda percibida e a exixencia dos xuros de demora, nos casos e termos previstos nesta resolución, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, no artigo 78.10º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia e na normativa europea de aplicación.
Artigo 19º.-Seguimento e control.
As actividades subvencionadas quedan sometidas, durante os cinco anos seguintes ao inicio da actividade ou á data das contratacións por conta allea comprometidas, de ser esta posterior, ás actuacións de supervisión e control do Fondo Social Europeo, da Unidade Administradora do Fondo Social Europeo do Ministerio de Traballo e Asuntos Sociais e do
Servizo Galego de Promoción da Igualdade do Home e da Muller; e as de control financeiro que lle correspondan á Consellería de Economía e Facenda, as previstas na lexislación do Consello de Contas ou as daqueloutros organismos públicos que, de ser o caso, procedan.
Disposicións adicionais
Primeira.-O Servizo Galego de Promoción da Igualdade do Home e da Muller poderá ditar resolucións de concesión de axudas de carácter complementario, cando existan fondos procedentes de renuncias expresas, de remanentes de subvencións inicialmente concedidas ou por ampliación, logo da publicación, do crédito inicialmente destinado no artigo 2º desta resolución. A comisión de valoración realizará propostas motivadas de adxudicacións complementarias que atenderán proxectos inicialmente desestimados por razón do baremo aplicado.
Segunda.-Sen prexuízo das facultades inspectoras que teñan atribuídas outros órganos da Administración estatal e autonómica, o Fondo Social Europeo, a Unidade Administradora do Fondo Social Europeo do Ministerio de Traballo e Asuntos Sociais e o Servizo Galego de Promoción da Igualdade do Home e da Muller poderán realizar as comprobacións e verificacións que consideren precisas para a constatación do cumprimento do disposto nesta resolución e demais normas vixentes que resulten de aplicación.
Terceira.-O Servizo Galego de Promoción da Igualdade do Home e da Muller poderá requirir en todo momento a documentación orixinal que se considere necesaria para acreditar mellor o exacto cumprimento das condicións exixidas nesta resolución.
Cuarta.-Ás beneficiarias das axudas reguladas nesta resolución seralles de aplicación o réxime de infraccións e sancións previsto no artigo 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia.
Disposicións derradeiras
Primeira.-A Dirección Xeral do Servizo Galego de Promoción da Igualdade do Home e da Muller ditará as instrucións que sexan necesarias para o axeitado desenvolvemento e cumprimento desta convocatoria.
Segunda.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de agosto de 2006.
Ana Luisa Bouza Santiago
Directora do Servizo Galego de Promoción
da Igualdade do Home e da Muller
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA